ΒΑΣΙΣΜΕΝΗ ΣΕ ΑΛΗΘΙΝΑ ΓΕΓΟΝΟΤΑ.
ΚΑΠΟΙΟΙ ΧΑΡΑΚΤΗΡΕΣ, ΟΝΟΜΑΤΑ, ΣΥΜΒΑΝΤΑ,
ΠΕΡΙΟΧΕΣ ΚΑΙ ΔΙΑΛΟΓΟΙ ΕΧΟΥΝ ΑΛΛΑΞΕΙ.
ΜΙΑ ΣΕΙΡΑ ΤΟΥ NETFLIX
ΤΟ ΒΟΡΕΙΟΤΕΡΟ ΣΗΜΕΙΟ ΤΗΣ ΤΑΪΛΑΝΔΗΣ
ΣΤΟΥΣ ΠΡΟΠΟΔΕΣ ΤΩΝ ΒΟΥΝΩΝ ΝΑΝΓΚ ΝΟΝ
ΒΡΙΣΚΕΤΑΙ ΕΝΑ ΣΠΗΛΑΙΟ ΓΝΩΣΤΟ ΩΣ ΤΑΜ ΛΟΥΑΝΓΚ
10 ΙΟΥΛΙΟΥ 2018
Όλα τα βλέμματα είναι στραμμένα στη Βόρεια Ταϊλάνδη
και στις προσπάθειες διάσωσης 12 αγοριών και του προπονητή τους.
Η διεθνής ομάδα συγκεντρώνεται στο Τσιάνγκ Ράι και χιλιάδες εθελοντές περιμένουν…
Για την ποδοσφαιρική ομάδα
που έχει παγιδευτεί υπογείως εδώ και 18 μέρες.
Γρήγορα!
Η σπηλιά είναι αδιαπέραστη τη νύχτα…
Καθώς οι διασώστες επιχειρούν το αδύνατο.
Όλα καλά εδώ κάτω!
Οι πηγές μας επιβεβαίωσαν ότι οι συνθήκες είναι πιο επικίνδυνες από ποτέ.
Οι ιατρικές ομάδες είναι σε αναμονή.
Φοβάμαι.
Δεν μπορώ να εγγυηθώ ότι θα τα καταφέρεις.
Αλλά το νερό ανεβαίνει.
Και εγγυώμαι ότι θα πεθάνεις αν μείνεις εδώ.
Πρέπει να φύγουμε, Ταϊτάν.
Σκέψου το σπίτι σου.
17 ΜΕΡΕΣ, 1 ΩΡΑ ΑΠΟ ΤΟΤΕ ΠΟΥ ΜΠΗΚΑΝ ΣΤΟ ΣΠΗΛΑΙΟ
8 ΩΡΕΣ ΠΡΙΝ ΜΠΟΥΝ ΣΤΟ ΣΠΗΛΑΙΟ
ΕΙΣΕΡΧΟΜΕΝΗ ΜΠΑΜΠΑΣ
ΤΑΪΤΑΝ 11 ΕΤΩΝ
ΕΠΑΡΧΙΑ ΤΑΤΣΙΛΕΪΚ ΜΙΑΝΜΑΡ
Ταϊτάν, πώς κοιμήθηκες;
Πάντα κοιμάμαι καλύτερα εδώ.
Κανείς δεν φωνάζει.
ΠΡΟΠΟΝΗΤΗΣ ΕΑΚ
-Μάζεψες όσα χρειάζεσαι; -Πήρα τα πάντα.
Παπούτσια ποδοσφαίρου, επικαλαμίδες, ποδήλατο. Είμαι έτοιμος.
Φακό; Για την πεζοπορία στο σπήλαιο Πλα;
Το ξέχασα.
Θα περάσουμε από το σπίτι σου πριν πάμε στο γήπεδο.
Δεν πειράζει. Θα δανειστώ από έναν φίλο.
Θέλω να περάσω μια φοβερή μέρα,
χωρίς να ακούω τους γονείς μου να τσακώνονται.
Σας παρακαλώ.
Εντάξει.
Φά' τα όλα.
Δεν πεινάω ακόμα.
Πώς θα σκοράρεις ενάντια στα μεγάλα παιδιά;
Άνετα.
Παίζω πιο έξυπνα, όχι πιο σκληρά, όπως ο Τζέι Τσανατίπ.
Ο κόσμος τον υποτιμά επειδή είναι μικρόσωμος,
αλλά είναι τόσο ευκίνητος όσο ο Μέσι.
Εντάξει, Μέσι Τζέι. Αν δεν το φας, τύλιξέ το.
Ακόμα και ο πιο έξυπνος παίκτης χρειάζεται ενέργεια για το σπήλαιο Πλα.
-Μην ξεχάσεις να αλλάξεις ρούχα. -Ναι, κύριε.
Προχωράει. Δείτε τον.
ΣΗΜΕΙΟ ΕΛΕΓΧΟΥ ΣΥΝΟΡΑ ΤΑΪΛΑΝΔΗΣ-ΜΙΑΝΜΑΡ
Ο Μέσι Τζέι είναι ή ο Ταϊτάν;
Ντριμπλάρει συνεχώς.
Κοιτάζει το τέρμα.
Τώρα θα σκοράρει!
Τι θα αγοράσεις;
Ταϊτάν!
Θα πάρω φαγητό.
Είναι αυτό το αγόρι πάλι. Πηγαινοέρχεσαι μόνος σου.
Ίσως είναι βαποράκι.
Αποκλείεται.
Μικρέ.
Ξέρουν οι γονείς σου πού κυκλοφορείς;
-Μπορώ να φροντίσω τον εαυτό μου. -Αλήθεια;
Γεια, κύριε.
Δεν είσαι πολίτης της Ταϊλάνδης; Πρέπει να το ελέγξω.
-Έκαπολ Τζανταγουόνγκ. -Ναι.
-Μπορείς να το συλλαβίσεις; -Γιατί πρέπει να ρωτάς κάθε φορά;
Ο προπονητής έχει ήδη το πάσο.
Ταϊτάν.
-Είσαι προπονητής ποδοσφαίρου; -Είναι…
Είμαι ο βοηθός του.
-Πώς λέγεται η ομάδα; -Αγριογούρουνα.
Βλέπεις;
Μάλλον τα Άξεστα Γουρούνια.
Δεν βαρέθηκες να είσαι μεγάλος βλάκας;
Εσύ δεν βαρέθηκες να είσαι μικρός βλάκας;
Όχι ιδιαίτερα.
Πήγαινε.
-Αριστερά, Ταϊτάν. -Εντάξει.
ΜΕΤΕΩΡΟΛΟΓΙΚΟ ΤΜΗΜΑ, ΜΠΑΝΓΚΟΚ 849 ΧΛΜ ΝΟΤΙΑ ΤΟΥ ΤΑΜ ΛΟΥΑΝΓΚ
Κάτι δεν πάει καλά.
ΝΟΥΝ ΚΙΤΑΝΙΚΣΑΚΟΥΛ ΕΚΠΑΙΔΕΥΟΜΕΝΗ
Παιδιά.
Ο δορυφόρος Himawari 8 χάλασε.
Οι Ιάπωνες λένε ότι τον φτιάχνουν, αλλά θα πάρει 15 ώρες.
-Αλήθεια; -Δεκαπέντε ώρες;
Άρα ας φύγουμε νωρίς. Πάμε για μια μπίρα.
Έρχεται καταιγίδα από τη Μιανμάρ.
-Αλλά δεν φαίνεται γιατί… -Χάλασε ο δορυφόρος, ναι.
Πρέπει να το πω στον Οντ.
Άκου.
Πίστεψέ με. Θα πει
"Οι Ταϊλανδέζοι δεν νοιάζονται για τον καιρό.
Είναι αρκετά σοφοί ώστε να ξέρουν ότι αλλάζει συνεχώς".
Όχι. Θα πει
"Θα πιστέψω ότι βρέχει όταν βραχούν τα ρούχα μου".
Σκάστε, αρκετά.
Είναι υπεύθυνος γι' αυτό.
Θα του το πω.
ΜΕΪΣΑΪ, ΤΣΙΑΝΓΚ ΡΑΪ ΒΟΡΕΙΑ ΤΑΪΛΑΝΔΗ
ΝΤΟΜ 13 ΕΤΩΝ
Βγες έξω, Τζέιν. Σου είπα να φύγεις!
-Μαμά! Ο Ντομ με χτύπησε με πετσέτα. -Τζέιν, περίμενε!
Ησυχία, και οι δύο. Δεν θέλω να ενοχλήσετε τον πατέρα σας.
Γιατί έκανες τόση ώρα στο ντους;
Πρέπει να ανοίξω το μαγαζί.
Θεία Νόι.
Αφού ο μπαμπάς δεν δουλεύει, μπορεί να έρθει στον αγώνα.
Μόλις βγήκε από το νοσοκομείο. Ο γιατρός λέει ότι πρέπει να ξεκουραστεί.
Έλα εσύ με τον Θείο Τουμ.
Μόνο για μια φορά.
Αν κλείσουμε το μαγαζί για να δούμε τον αγώνα σου…
Μπορείς να σηκωθείς; Πώς θα πληρώσουμε για το ζελέ μαλλιών σου;
Δεν είναι φτηνό.
Έλα. Πάμε.
Ντομ, βιάσου!
Πάμε.
Δεν θα πάω.
-Οι φίλοι μου είναι εδώ. -Θα κάνεις νέους φίλους στο Τσιάνγκ Μάι.
Ο ξάδερφός σου θα σε συστήσει.
Δεν θα είναι το ίδιο.
Θα είναι καλύτερα, θα δεις.
Όταν ο Τι μπει στους Κάτω Των 17, εγώ και ο Μπι θα γίνουμε αρχηγοί.
Είναι αλλιώς για τον Μπίου. Η οικογένειά του έχει λεφτά.
Θα είσαι καλύτερα με τον θείο Τσάι.
ΦΟΝΓΚ 13 ΕΤΩΝ
Όταν γυρίσεις απόψε, θα του πούμε τα καλά νέα.
Δεν θα πάω.
Αρκετά.
Όλοι οι άντρες που έζησαν εδώ είχαν κακή τύχη.
Και δεν θα το αφήσω να συμβεί σε σένα.
Να έχεις γυρίσει μέχρι τις έξι.
ΜΠΙΟΥ 14 ΕΤΩΝ
Φονγκ, τι είναι;
Είσαι ακόμα ξαπλωμένος;
Έρχομαι.
Ναι καλά. Τα μαξιλάρια δεν σε προστατεύουν από φαντάσματα.
Κανένα φάντασμα δεν με έπιασε χτες.
-Έλα να με πιάσεις βλάκα! -Γιατί τα έχεις πάρει;
Γιατί πάντα αργείς. Πρέπει να περάσουμε από την εκκλησία.
ΑΝΤΟΥΛ 14 ΕΤΩΝ
Αντού. Περίμενε τον ρυθμό.
Αντούλ! Αργείς!
Πήγαινε με τους φίλους σου.
Ευχαριστώ, πάστορα.
-Πού πας, Μαρκ; -Ο προπονητής Έακ με θέλει στην προπόνηση.
Έφαγες φαγητό;
Δεν πεινάω πολύ.
ΜΑΡΚ 12 ΕΤΩΝ
Ορίστε.
Λεφτά για μεσημεριανό
και λίγα για βραδινό.
-Ναι. -Γιατί είσαι τόσο αδύνατος;
Ο κόσμος θα νομίζει ότι δεν σε φροντίζω.
Μαμά, δεν είμαι αδύνατος.
Αν δεν ανησυχώ για σένα, ποιος θα ανησυχεί;
Μαρκ. Πάμε!
Εντάξει. Έρχομαι.
Γρήγορα, Μαρκ.
Μαρκ, πιες λίγο νερό.
-Ναι, μαμά. -Πάμε.
-Γεια, Έακ. -Γεια.
-Μαρκ. -Αντίο, μαμά.
Έλα στο σπήλαιο Πλα. Θα έχει πλάκα.
-Αποκλείεται. -Δεν κάνεις τίποτα με την ομάδα.
-Παίζω ποδόσφαιρο με την ομάδα. -Αλλά ποτέ δεν κάνεις τίποτα άλλο.
Μην πίνεις τον χυμό μου!
-Μπουμ-Ναμ! Αυτός είναι ο χυμός μου. -Αηδία! Ποιος πίνει τέτοιο χυμό;
Εγώ.
Χάλια είναι. Και με έβαλες να τον κρατήσω.
ΜΠΟΥΝ-ΝΑΜ 13 ΕΤΩΝ
-Δεν θα πάω στο σπήλαιο Πλα. -Τι δειλός.
Ο φίλος του πατέρα μου εγκλωβίστηκε σε μια σπηλιά για τρεις ώρες κάποτε.
Ο πατέρας μου θα με σκότωνε. Κι έχω πολλή ζωή μπροστά μου.
Κι εγώ το ίδιο.
-Έλα στο σπήλαιο μαζί μας. -Καλά, θα έρθω.
-Μην αθετήσεις τον λόγο σου. -Ναι!
Δεν μπορώ…
Εκείνος το έκανε.
Συγγνώμη, Τι!
Πρόσεχε. Η μπάλα πήγε να χτυπήσει τη Μαλί.
ΤΙ 16 ΕΤΩΝ
Μαλί.
-Δεν θα παρατήσω τα αγόρια. -Όλο αυτό λες.
Τα μικρά φοβούνται τα φαντάσματα.
Τι αρχηγός θα ήμουν αν έχανα την ευκαιρία να τα τρομάξω;
-Εντάξει; -Έρχονται.
Θα σε πάρω απόψε.
-Καλημέρα, προπονητή. -Γεια σου, Τι.
Νόμιζα ότι η κοπέλα σου είχε ροζ μαλλιά.
-Ήταν η άλλη σου κοπέλα; -Σκάσε!
-Να τον τρομάξεις περισσότερο αυτόν. -Σίγουρα.
Αμάν, Ταϊτάν!
Ελάτε, παιδιά. Αρχίστε το ζέσταμα.
-Ελάτε! Πάμε! -Σηκωθείτε!
Πάμε, Μπίου.
Μπίου, περίμενέ με!
Συγγνώμη. Αφαιρέθηκα.
Δεν έχουμε πολύ χρόνο για προπόνηση.
Πού είναι ο Νάιτ;
-Είναι… -Ο Νάιτ;
Πήγε να κάνει προσφορά στον ναό για τα γενέθλιά του.
Έρχεται σε λίγο.
Ορίστε!
Χρόνια πολλά
Χρόνια πολλά σε σένα
Χρόνια πολλά, Πιραπάτ Σομπιανγκτσάι
Χρόνια πολλά
Βάλε τα δυνατά σου στη μεγάλη ομάδα.
-Ευχαριστώ. -Συνεχίστε με την προθέρμανση.
Μη χαζεύετε.
Προπονητή, τα ξαδέρφια μου.
Νικ και Τλε.
-Γεια. -Γεια.
-Θέλετε να μπείτε στην ομάδα; -Ναι.
Τους είπα ότι θα τους αφήνατε να έρθουν στο σπήλαιο αν έπαιζαν μαζί μας.
-Βλέπετε, είναι έτοιμοι. -Εντάξει.
Μην αναφέρετε τη σπηλιά στον προπονητή Νοπ.
Θα χαρεί να νομίζει ότι παίζετε γιατί αγαπάτε το ποδόσφαιρο.
-Εντάξει; -Ναι.
-Ας κάνουμε ζέσταμα. -Ευχαριστούμε.
Πηγαίνετε να ετοιμαστείτε. Γρήγορα.
-Ο Έακ είναι εντάξει. Είναι σαν εμάς. -Ναι.
Αγριογούρουνα!
Ας παίξουμε!
Μαλακία.
Οντ, ίσως έχουμε πρόβλημα βόρεια.
Νουν, μη στέκεσαι εκεί.
-Νομίζω… -Πες μου.
Συνήθως δεν βλέπεις ποδόσφαιρο.
Βασικά, είμαι αθλήτρια σε κολέγιο.
Παίζεις βόλεϊ. Αυτό είναι το Παγκόσμιο Κύπελλο.
Αυτή είναι η αναφορά που σου ζήτησα για το Υπουργείο Γεωργίας;
-Δεν την έχω τελειώσει ακόμα. -Γιατί;
Γιατί βρέχει στο Μιανμάρ.
Τι; Θα ανησυχούσα αν χιόνιζε.
Μάλλον έρχεται μεγάλη καταιγίδα…
Είναι νωρίς για την εποχή των μουσώνων.
Δεν είναι αυτό. Δεν καταλαβαίνετε.
Καταλαβαίνω πολύ καλά, Νουν, ότι είσαι εκπαιδευόμενη.
Κι εγώ είμαι ο ανώτερος μετεωρολόγος.
Ηρέμησε.
Αν έχουμε λίγη βροχή μετά την ξηρασία,
δεν είναι καλό σημάδι;
Τι;
Αφεντικό, δεν είναι μόνο λίγη βροχή.
Είναι 20 χιλιοστά σε μία ώρα κι έρχεται κι άλλη.
Δείτε τις αλλαγές πίεσης από τον Ινδικό Ωκεανό.
Αυτό είναι το Τάουνγκι, που ήρθε η αναφορά πριν από μία ώρα.
Υπολογίζω ότι θα έρθει σε λιγότερο από δύο ώρες.
Και θα έρθει εδώ δύο ώρες αργότερα.
Θα είναι πολύ αργά τότε.
Και τι θέλεις να κάνω;
Στείλτε ειδοποίηση στις επαρχίες Τσιάνγκ Ράι, Τσιάνγκ Μάι και Μέι Χονγκ Σον.
Με βάση αυτό; Ξέχνα το.
Δεν θυμάσαι την τελευταία φορά;
Έστειλα λάθος συναγερμό και τρόμαξα έξι εκατομμύρια ανθρώπους στον βορρά.
Ο υπουργός εμένα κατηγόρησε.
Νουν, τελείωσε την αναφορά του Υπουργείου Γεωργίας.
Και γρήγορα.
Για να πάω σπίτι.
Μάλιστα, κύριε.
Νουν. Κλείσε την πόρτα!
ΒΟΡΕΙΑ ΤΑΪΛΑΝΔΗ ΕΠΑΡΧΙΑ ΤΣΙΑΝΓΚ ΡΑΪ
Βλάκα.
Γιατί μας πήρες την μπάλα; Κάναμε προπόνηση.
Ο προπονητής ήθελε να παίξετε εναντίον μας
γιατί είμαι ανώτερος παίκτης και θα μάθετε να παίζετε καλύτερα.
Κατάλαβες;
-Μαρκ. -Τι;
Να δανειστώ τον φακό σου;
Αν μου δώσεις την μπάλα ποδοσφαίρου, θα σου δώσω τον δικό μου. Έχω άλλον έναν.
Γκολ!
Γιατί χρειάζεσαι φακό;
Θα πάμε στο σπήλαιο Πλα αφού σας τσακίσουμε.
Λυπάμαι, αλλά είστε στην έδρα μας.
Εμείς θα σας τσακίσουμε.
Και το σπήλαιο έχει κλείσει για συντήρηση. Πήγαμε την προηγούμενη βδομάδα.
-Αλήθεια; -Ναι.
Ωραία. Τότε θα βγω με τη Μαλί.
Ήθελε να γνωρίσω κάτι φίλους της.
Αποκλείεται. Πιστεύεις τον Γιουτ;
Η πινακίδα λέει ότι είναι κλειστό μέχρι του χρόνου. Πήγαινε αν δεν με πιστεύεις.
Βλάκα.
Ταϊτάν.
Ωραία.
Ενέργεια, παιδιά!
Φονγκ, κάνε πάσα με το αδύναμο πόδι.
Φονγκ! Άκουσες τι είπα;
Ναι, αλλά ο τρόπος μου είναι πιο εύκολος.
ΝΟΠ ΚΑΝΤΑΒΟΝΓΚ ΠΡΟΠΟΝΗΤΗΣ, ΑΓΡΙΟΓΟΥΡΟΥΝΑ
Θες να είσαι στην ομάδα;
Γιατί δεν άκουσες τον προπονητή Έακ;
Πήγαινε και κάν' το όπως σου είπε ο προπονητής.
Ξέρω ότι νοιάζεσαι για τα αγόρια.
Σαν να ήταν αδέρφια μου.
Το θέμα είναι
ότι δεν χρειάζονται αδέρφια.
Έχουν ο ένας τον άλλον.
Πρέπει να είσαι κάτι παραπάνω. Να τους διαμορφώνεις και να τους καθοδηγείς.
Να παίρνεις τις δύσκολες αποφάσεις που δεν θα πάρουν άλλοι.
Ποιμένας, αρχηγός. Το θέμα δεν είναι να είσαι φίλος τους.
Όταν πέθανε ο πατέρας σου, ήθελες κάποιον να πάρει τη θέση του, έτσι;
Ο ηγούμενος ήταν πατρική φιγούρα στο μοναστήρι.
Μπορείς να κάνεις το ίδιο για τα αγόρια.
Κατάλαβες;
Φεύγω. Πρέπει να πάω στην παράσταση της κόρης μου.
Με το μαλακό σήμερα.
Δεν θα σε απογοητεύσω.
Μην ανησυχείς για μένα.
ΝΑΡΟΝΓΚΣΑΚ ΟΣΟΤΑΝΑΚΟΡΝ ΠΕΡΙΦΕΡΕΙΑΡΧΗΣ ΕΠΑΡΧΙΑΣ ΤΣΙΑΝΓΚ ΡΑΪ
-Περιφερειάρχη, σας περιμένει στο μπαρ. -Εντάξει.
Αναγκάζομαι να μεταφερθώ;
ΚΙΑΤΙΣΑΚ ΡΑΤΠΡΑΣΕΡΚΤΟΥΛ ΑΝΩΤΑΤΟΣ ΥΠΑΛΛΗΛΟΣ, ΥΠΟΥΡΓΕΙΟ ΕΣΩΤΕΡΙΚΩΝ
Γνωριζόμαστε πολύ καιρό.
Θα είμαι ειλικρινής μαζί σου.
Θέλουν έναν ικανό κι έντιμο άνθρωπο σαν εσένα
να τους βοηθήσει στο Φαγιάο.
Δεν με χρειάζεται πια το Τσιάνγκ Ράι;
Μετακόμισα από την Μπανγκόκ σε μια συνοριακή επαρχία.
Ειλικρινά, το Φαγιάο δεν είναι τόσο μακριά.
Οι κόρες σου δεν χρειάζεται να αλλάξουν σχολεία.
Θα τις βλέπεις τα σαββατοκύριακα. Θα βγαίνετε για ψώνια, για φαγητό.
Είναι πολύ απλό.
Έλα.
Ας μην περιπλέκουμε τα πράγματα.
Το υπουργείο θέλει να κάνεις το Φαγιάο τόσο εύπορο όσο το Τσιάνγκ Ράι.
Αυτό είναι όλο. Μην το υπεραναλύεις.
ΣΦΑΛΜΑ - ΕΚΤΟΣ ΣΥΝΔΕΣΗΣ
Τι κάνεις; Σου είπε να το ξεχάσεις.
Γιατί δεν το ξεχνάς;
Δεν θα το αγνοήσω απλώς για να του γλιτώσω χαρτούρα.
Ίσως κινδυνεύει κόσμος
Θα υπάρχει τρόπος να δούμε τον καιρό σε πραγματικό χρόνο.
Πώς;
Τι έκαναν οι άνθρωποι πριν αποκτήσουν δορυφόρους;
Δεν νομίζω ότι έκαναν τίποτα.
-Εύκολο. -Άσε τα αστεία.
Μπορείς να πας και να δεις.
Θέλω τουλάχιστον 12 ώρες για τα σύνορα της Μιανμάρ.
Θεώρησέ το εκδρομή.
Πάμε, οι τρεις μας.
Πρέπει να σκεφτώ και δεν μπορώ μαζί σας.
ΣΦΑΛΜΑ - ΕΚΤΟΣ ΣΥΝΔΕΣΗΣ
Νάιτ!
Ξέχασες το μπουκάλι σου.
-Ευχαριστώ, μαμά. -Πιες.
Λοιπόν, τι τούρτα θέλεις απόψε;
-Μπορείς να διαλέξεις για μένα; -Αν διαλέξω εγώ,
θα σου πάρω πάλι Μπομπ Σφουγγαράκη.
Πάλι;
Μαμά, δεν είμαι παιδί.
Μετά τον αγώνα, θα σε βοηθήσω να ετοιμάσεις για το πάρτι.
Δεν θα έβγαινες με τους φίλους σου;
Θα πηγαίναμε στο σπήλαιο Πλα.
Αλλά είναι κλειστό.
Και πάλι, να βγεις με τους φίλους σου.
Είναι τα 16α γενέθλιά σου. Να βγεις.
Μεγάλωσες πολύ για την ομάδα. Δεν θα τους βλέπεις πολύ.
Ο πατέρας σου έχει δίκιο.
Πήγαινε με τους φίλους σου. Θα αναλάβω τα υπόλοιπα.
Καλή διασκέδαση, γιε μου.
Ταϊτάν!
-Γιε μου! -Η μαμά σου είναι εδώ, Ταϊτάν!
Ταϊτάν!
Μαζευτείτε.
Γρήγορα.
Έλα εδώ, Ταϊτάν.
Ξεκινάνε οι Κόκκινοι.
-Νικ και Τλε, στον πάγκο. -Ναι.
Νότε, τερματοφύλακας.
Μπουν-Ναμ, είσαι με την Μπλε Ομάδα σήμερα.
Γιατί εγώ;
Κάθε ομάδα έχει 13 παίκτες. Διπλή ατυχία.
Πρέπει να μοιραστείς την άλλη "καλή τύχη".
-Γιουτ, είσαι ο τερματοφύλακας των Μπλε. -Ναι.
-Μαζευτείτε όλοι. Τι. -Πάμε.
Ένα, δύο, τρία!
Αγριογούρουνα!
Πάμε.
Ταϊτάν.
Τι συμβαίνει;
-Το σπήλαιο είναι κλειστό. -Είναι και πάλι μια καλή μέρα.
Όχι, δεν είναι!
Το σπήλαιο Πλα είναι κλειστό. Αλλά το Ταμ Λουάνγκ είναι ανοιχτό.
Πάμε!
-Τι λέτε, παιδιά; -Ωραία! Όλοι θέλουμε να πάμε!
-Είναι καλό. -Είναι τέλειο.
Έχει χαλαρώσει πολύ. Έχει διάβασμα.
Είσαι πολύ αυστηρός! Άσ' τον να παίξει με τα παιδιά!
Έχει μείνει πίσω. Δεν μπορεί να παίζει συνέχεια με τον Έακ.
-Τι πρόβλημα έχεις με τον Έακ; -Πάντα τον αφήνεις να πηγαίνει στον Έακ.
Έχει διαφορά.
Δεν θα ξέραμε καν ότι έχει αγώνα σήμερα
χωρίς τον Έακ.
Ο Έακ σας είπε για το παιχνίδι;
Εμείς είμαστε οι γονείς του, όχι ο Έακ.
Πήγε στον Έακ εξαιτίας του πατέρα του.
Είναι δουλειά μας να τον φροντίσουμε.
Θέλει μια πατρική φιγούρα γιατί είσαι απαίσιος πατέρας.
Εντάξει. Στο σπήλαιο Ταμ Λουάνγκ.
-Τι. -Ναι.
-Θα είσαι στο τέλος. -Ναι!
-Είναι μακριά; -Όχι πολύ μακριά.
-Πάμε. -Έλα.
Όταν κατηφορίζουμε, μην πατάτε το μπροστινό φρένο.
-Πιο σιγά. Περίμενέ με. -Πάμε.
Περιμένετέ με.
Έχει πλάκα!
Μπουν-Ναμ, πού πας;
Είναι τέλεια!
Δεν μπορώ να έρθω. Η μαμά μου θέλει να γυρίσω σπίτι.
-Από πότε κάνεις ό,τι λένε οι γονείς σου; -Είπε ότι θα μου φτιάξει μπισκότα αν πάω.
Καλή διασκέδαση στο σπήλαιο. Πρέπει να φύγω.
Δεν μπορείς να κάνεις πίσω, Μιξ! Ακολούθησέ με.
Έλα.
-Ναι. -Πάμε.
Δείξε μου το πρόσωπό σου!
Τι, περίμενε.
Ηρέμησε.
-Πάμε! -Ναι.
Κοίτα την κάμερα, Έακ.
Η ατμόσφαιρα είναι ωραία.
Ταϊτάν.
Κοίτα την κάμερα.
-Τι έπαθε; -Περιμένετέ με.
Χαμογέλα, Ταϊτάν.
Περιμένετε.
ΕΠΑΡΧΙΑ ΤΑΤΣΙΛΕΪΚ, ΜΙΑΝΜΑΡ 14 ΧΛΜ ΒΟΡΕΙΑ ΤΟΥ ΤΑΜ ΛΟΥΑΝΓΚ
Τριάντα χιλιοστά; Είσαι σίγουρος;
Ναι. Δεν θα σταματήσει σύντομα.
Θα σε πάρω σε μισή ώρα.
Ευχαριστώ, θείε.
Εσείς οι δύο. Ακούστε.
Τι τώρα;
Ο θείος του πρώην φίλου της συγκατοίκου μου μένει στο Τατσιλέικ.
Τι;
Είναι στα σύνορα Μιανμάρ-Ταϊλάνδης.
Πώς το ξέρεις αυτό;
Γιατί ξέρω να διαβάζω χάρτες.
Δεν εννοεί αυτό.
Είπε ότι είχαν βροχή 30 χιλιοστών την τελευταία ώρα.
Για να δω.
Αν συνεχίσει έτσι…
Σκατά.
Πρέπει να είσαι σίγουρη.
Κανείς δεν θα μας βοηθήσει αν απολυθούμε.
Σωστά.
Ας το κάνουμε.
Πάρτε όποιον μπορείτε να σκεφτείτε εκεί πάνω.
Τώρα.
Πάρε τον θείο της πρώην σου και τον δεύτερο ξάδελφο της θείας σου.
Πλάκα κάνω.
-1 ΩΡΑ
Ελάτε! Φτάνουμε στο σπήλαιο.
Γρήγορα.
Ελάτε.
-Περιμένετέ με! -Έλα.
Δεν θα μείνουμε για πολύ. Θα φέρω το σακίδιο μου.
Αφήστε εδώ ό,τι δεν θέλετε να πάρετε.
-Ελάτε. -Ναι, προπονητή.
Σας είπα ότι δεν μπορώ να μείνω.
Ταϊτάν.
Θα φύγουμε σε μία ώρα.
Θα γυρίσεις εγκαίρως για τα ιδιαίτερα.
Δεν ζητήσατε καν συγγνώμη.
Ξέρατε ότι δεν ήθελα να έρθουν οι γονείς μου.
Γιατί τους καλέσατε στον αγώνα;
Εντάξει.
Δεν τους κάλεσα. Ήθελαν να μάθουν ότι είσαι ασφαλής.
Τους είπα πού θα ήσουν. Εκείνοι αποφάσισαν να έρθουν.
Και πάλι, εσείς φταίτε.
Ξέρετε πώς είναι οι γονείς μου.
Έλα. Θα σου δείξω κάτι.
Παιδιά!
Ελάτε εδώ.
Πάμε, Ταϊτάν.
Νότε, ποια είναι η Τσάο Μέι Νανγκ Νον;
Η εκδικητική πριγκίπισσα, το πνεύμα της οποίας βρίσκεται στο σπήλαιο.
-Αμάν. -Γιατί εκδικείται;
Δεν ξέρω.
Στην αρχαιότητα, μια πριγκίπισσα ερωτεύτηκε έναν αλογατάρη.
Αλλά έμεινε έγκυος. Ο πατέρας της, ο βασιλιάς, ήξερε για την αγάπη τους.
Εξοργίστηκε και διέταξε να σκοτωθεί ο αλογατάρης.
Το έσκασαν, αλλά παγιδεύτηκαν σε αυτά τα βουνά.
Ο αλογατάρης σφαγιάστηκε μπροστά στην πριγκίπισσα.
Εκείνη μπήκε σε μια μεγάλη σπηλιά.
Έδωσε τέλος στη ζωή της κόβοντας τον λαιμό της με φουρκέτα.
Αμάν…
Λένε ότι μπορείς να δεις τη σιλουέτα της
στις ραβδώσεις των βουνών.
-Είναι η κατάρα. -Η κατάρα;
Ο βασιλιάς ήταν καταραμένος με αιώνια οδύνη και με την υπενθύμιση
ότι το πιο σημαντικό καθήκον της οικογένειας είναι να αγαπιέται.
Μερικές φορές επιλέγουμε την οικογένειά μας.
Η πριγκίπισσα επέλεξε τον αλογατάρη αντί για τον πατέρα της.
Δεν είχε καλή κατάληξη, αλλά μπορεί να έχει καλή κατάληξη για εσάς.
Είστε τυχεροί.
Μπορείτε να αποφασίσετε τι πιστεύετε για την οικογένειά σας.
Εγώ έχασα τους γονείς μου
όταν ήμουν μικρότερος από εσάς.
Μου έμαθε να ρίχνω όσο πιο μεγάλα δίχτυα μπορώ.
Ελπίζω να στηρίζετε ο ένας τον άλλον σαν οικογένεια.
Και θα είμαι πάντα εδώ για εσάς όσο πιο πολύ μπορώ.
Αν και κάποιες φορές…
ίσως να μην καταλαβαίνετε γιατί κάνω αυτά που κάνω.
Αυτή είναι μόνο η αρχή.
-Είναι ακόμα πιο εκπληκτικά μέσα. -Ευχαριστώ.
Πρόσεχε.
Πρόσεχε πού πατάς.
Πάμε!
0 ΩΡΕΣ
Το δείπνο σου.
ΣΗΜΕΙΟ ΕΛΕΓΧΟΥ ΣΥΝΟΡΑ ΤΑΪΛΑΝΔΗΣ-ΜΙΑΝΜΑΡ
11 ΧΛΜ ΒΟΡΕΙΑ ΤΟΥ ΤΑΜ ΛΟΥΑΝΓΚ
ΕΘΝΙΚΟ ΔΑΣΟΣ ΚΟΥΝ ΝΑΜ ΕΠΑΡΧΙΑ ΤΣΙΑΝΓΚ ΡΑΪ
ΠΙΜ ΤΖΟΝΓΚΑΪΤ ΔΑΣΟΦΥΛΑΚΑΣ
Σταθμός δασοφύλακα.
Τηλεφωνώ από τον μετεωρολογικό σταθμό της Μπανγκόκ. Βλέπετε σύννεφα;
Είμαι πολύ κουρασμένη σήμερα.
Έχω χαρτούρα. Αν δεν είναι επείγον…
Πείτε μου αν υπάρχουν σύννεφα στον ουρανό.
-Πάντα υπάρχουν σύννεφα στον ουρανό. -Εννοώ σύννεφα βροχής. Υπάρχουν;
Μια στιγμή.
-Πόσο ισχυρή είναι η καταιγίδα; -Στο Τατσιλέικ και στο Φα Μι,
είχαν 30 χιλιοστά βροχής σε μία ώρα.
Είναι ψηλό σπήλαιο.
Είναι υπέροχο.
Το Φα Μι απέχει λίγα χιλιόμετρα από εδώ.
Έρχεται κατά πάνω μας.
Όλοι εδώ έχουν ήδη φύγει.
Μπορείτε να μετρήσετε τη βροχόπτωση;
Τι;
Ο μουσώνας μπορεί να έρθει νωρίτερα.
Ακούστε. Δεν κάνω πλάκα.
Πρέπει να σημάνετε συναγερμό για να κλείσω το πάρκο.
Έχουμε ξεκινήσει.
Θέλω τη βοήθειά σας.
Αν αρχίσει να βρέχει, μπορείτε να αναφέρετε τις μετρήσεις;
Θα το επιβεβαιώσω με το αφεντικό μου.
Τριάντα χιλιοστόμετρα βροχής ανά ώρα θα έθεταν τους ντόπιους σε κίνδυνο.
Σημάνετε συναγερμό. Θέλω να κλείσω το πάρκο, ειδικά τις σπηλιές.
Αν περιμένετε να βρέξει, θα είναι πολύ αργά.
Καταλάβατε;
Ναι.
ΕΘΝΙΚΟ ΔΑΣΟΣ ΚΟΥΝ ΝΑΜ
Περίμενε, Οντ.
Τι τώρα; Έχει Βέλγιο εναντίον Τυνησίας απόψε.
-Πρέπει να πάω σπίτι. -Δεν έχουμε χρόνο.
Έχουμε 30 χιλιοστά βροχής την πρώτη ώρα στο Φα Μι.
Και τα σύννεφα βροχής είναι βαριά στο Κουν Ναμ.
Εντάξει.
Φα Μι, Κουν Ναμ, Τσιάνγκ Ράι.
Έρχεται καταιγίδα.
Εντάξει.
Τσιάνγκ Ράι, Τσιάνγκ Μάι και Μόι Χονγκ Σον μόνο.
Οι ανώτεροι περιφερειάρχεις θα αποφασίσουν αν θέλουν να σημάνουν συναγερμό.
Εντάξει;
Και κάτι σημαντικό.
Βάλε το όνομά σου στην αναφορά.
Θα λογοδοτήσεις εσύ, Νουν.
Κατάλαβες;
Είναι εύκολο να κατηγορήσεις την ασκούμενη.
1 ΩΡΑ ΑΠΟ ΤΟΤΕ ΠΟΥ ΜΠΗΚΑΝ ΣΤΟ ΣΠΗΛΑΙΟ
ΣΦΑΛΜΑ - ΕΚΤΟΣ ΣΥΝΔΕΣΗΣ
ΜΑΪΣΑΪ, ΕΠΑΡΧΙΑ ΤΣΙΑΝΓΚ ΡΑΪ 4 ΧΛΜ ΑΠΟ ΤΟ ΤΑΜ ΛΟΥΑΝΓΚ
ΠΡΟΕΙΔΟΠΟΙΗΣΗ ΙΣΧΥΡΗΣ ΚΑΤΑΙΓΙΔΑΣ
Κι εσύ θα ούρλιαζες αν έπιανα το πόδι σου στο σκοτάδι.
Κοιτάξτε!
Ντομ!
Περίμενέ με.
Έρχεται ένα φάντασμα.
Δεν υπάρχουν φαντάσματα.
Δεν θέλω να πάω σπίτι.
-Δεν υπάρχουν φαντάσματα. -Ντομ!
Φοβερό.
Είναι πολύ όμορφο.
Πολύ ωραίο.
Πολύ όμορφο.
-Είναι υπέροχο. -Μπορώ να το πάρω σπίτι;
-Ωραίο το σπήλαιο. -Τόσο όμορφο.
Δεν ξέρω. Προτιμώ τον αληθινό ουρανό.
Πλάκα κάνω.
Προπονητή Έακ, είναι τέσσερις.
Μπορούμε να μείνουμε άλλα πέντε λεπτά;
Καλή προσπάθεια, Ταϊτάν.
Πάμε πίσω. Τι, πήγαινε μπροστά.
-Πρέπει να φύγουμε; -Να μείνουμε άλλα πέντε λεπτά;
Θα πάω στη μέση.
-Κι εγώ πίσω. -Φιγουρατζή.
-Κανείς άλλος; -Ο Θεός θα με καθοδηγεί.
-Είναι όλοι εδώ; -Ναι.
Προπονητή Έακ.
Νομίζω ότι έχουμε πρόβλημα.
Τι είναι;
Περπατάτε προσεκτικά.
2 ΩΡΕΣ
Ναι; Τι είναι;
Όχι, δεν έχω δει τον Φονγκ.
Ο Μπίου θα τον έπαιρνε το πρωί.
Τότε…
Θα σε ξαναπάρω.
ΕΙΣΟΔΟΣ ΤΑΜ ΛΟΥΑΝΓΚ
Συγγνώμη που πρέπει να περιμένεις.
Συνήθως, ο Νάιτ δεν γυρίζει τόσο αργά.
Δεν πειράζει. Καλά θα είναι.
Μπουν-Ναμ. Πού είναι όλοι;
Έλα μέσα γρήγορα. Είσαι μούσκεμα.
Δεν πήγες με τους άλλους μετά τον αγώνα;
Όχι. Η μαμά μου έφτιαξε μπισκότα σήμερα.
-Δεν πήγα με την ομάδα στο Ταμ Λουάνγκ. -Τι;
Μπουν-Ναμ. Ποιος είπες ότι πήγε στο σπήλαιο Ταμ Λουάνγκ;
Ο Έακ πήγε την ομάδα εκεί μετά τον αγώνα.
Γιατί;
-Πότε είδες τελευταία φορά τον Νάιτ; -Πότε;
-Στον αγώνα το πρωί. -Ναι, σωστά.
Πάρε τον Νάιτ.
-Πάρ' τον. -Πάρ' τον τώρα.
Μπουν-Ναμ. Πάρε όλους στην ομάδα.
Πες μου αν το σηκώσει κανείς.
Παίρνω τον Έακ.
Έακ! Με ακούς;
Ποιος είναι;
Έχει πλημμυρίσει.
Δεν υπάρχει είσοδος ούτε έξοδος.
4 ΩΡΕΣ
Αγάπη μου.
Είναι το ποδήλατο του Νάιτ;
Ναι.
Τι;
5 ΩΡΕΣ
Ναι.
Περιφερειάρχη. Μάλλον έχουν εγκλωβιστεί παιδιά στο σπήλαιο Ταμ Λουάνγκ.
Πόσα;
Αυτό είναι το μόνο σημείο εισόδου.
Σίγουρα;
Ταϊτάν!
-Νάιτ! -Μπίου!
Ταϊτάν!
Τλε!
Νάιτ, πού είσαι;
-Τλε! -Ταϊτάν!
-Τλε, πού είσαι;
Πού είναι ο γιος μου;
-Θέλω να τον δω. -Περίμενε!
Δεν μπορείς να μπεις. Είναι επικίνδυνα.
Έχω μπει.
Μπήκαν και οι δασοφύλακες.
Μόνο δέκα μέτρα και το νερό μας πέταξε έξω.
-Πού είναι ο Έακ; -Είναι μέσα με τα παιδιά.
Ηρεμήστε. Καλέσαμε την περιφέρεια.
Τι έκανες; Γιατί δεν έκλεισες το σπήλαιο;
Ο Νάιτ πρέπει να γυρίσει για την τούρτα του.
Τα παιδιά δεν θα πνιγούν, έτσι;
Πώς θα επιβιώσουν εκεί μέσα;
Πώς θα τα πάμε σπίτι;
Υποτιτλισμός: Χριστίνα Φλώρου